Morgenshowet "Anne og De Herreløse Hunde" på ANR er nomineret til en Zulu Award.

Hvis de vinder prisen, kan de kalde sig "Årets Originale Danske Radioprogram". Det nordjyske morgenshow "Anne og de Herreløse Hunde" er nomineret til en Zulu Award. Det er første gang, at en lokal radiostation er nomineret til en Zulu Award. Programmet "Anne og De Herreløse Hunde" kan høres alle hverdage fra klokken 6-10 på ANR. Værterne er Anne Kejser, Geo, Niarn og Skovmand. Vinderne af Zulu Awards bliver bestemt via en brugerafstemning. Zulu Awards uddeles 8. marts.